《杂曲歌辞。空城雀》
唐代·王建

空城雀，何不飞来人家住，空城无人种禾黍。

土间生子草间长，满地蓬蒿幸无主。近村虽有高树枝，

雨中无食长苦饥。八月小儿挟弓箭，家家畏我田头飞。

但能不出空城里，秋时百草皆有子。黄口黄口莫啾啾，

长尔得成无横死。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。